Akvamariinsinine

**Akvamariinsinine** (ladina keelest *aqua marina* 'merevesi') on siniste värvitoonide hulka kuuluv värvus, õrnalt roheka suunas kalduv hele kuni valkjas sinine. Nimetus tuleb samavärvilise vääriskivi akvamariini nimetusest. Toon on võrreldes türkiissinisega heledam ja kahvatum.

## Pildid

Fail:Beryl-209736.jpg|Looduslik akvamariin
Fail:Beryl-146038.jpg|Looduslik akvamariin
Fail:Aquamarin cut.jpg|Lihvitud akvamariin
Fail:016 arte antica, testa di imperatrice in acquamarina, forse matidia, II sec, restaurato in oro alla base.JPG|Keisrinna pea, lõigatud akvamariinist. Vana-Rooma juveelitöö
Fail:19th century Monstrance once belonging to Infanta Benedita of Portugal, Centro de Apoio Social de Runa, Portugal.jpg|Monstrants akvamariinidega. 19. sajand, Portugal
Fail:Aquamarine brooch (Faberge).jpg|Faberge juveelitööstuses tehtud akvamariinpross, u 1908–1917


## Variatsioonid
Prantsuskeelne värvinimetuste portaal pourpre.com annab akvamariinsinise (*aigue-marine*) vasteks toonivahemiku heledast erksinisest selle kahvatuma variandini  .

Pantone värvitoon 14-4313 *Aquamarine* sisaldab pisut punast ja on pastelsem ja murtum kui läbipaistvana mõjuv loodusliku akvamariini värvus .

Veebivärv *Aquamarine* on väga ere sinise ja rohelise vahele jääv hele toon  . Loodusliku akvamariini sinise värvusega sarnanevad toonilt veebivärvid *LightCyan*   ja *PaleTurquoise*  .

RAL Design värvivaliku toon 200 60 30 *Aquamarinblau* on mitte kahvatu, vaid puhta türkiissinisega sarnaneva värvusega  .

## Akvamariinsinine looduses
Mineraalidest võivad akvamariinsinise värvusega olla peale berülli ka topaas, amasoniit ja varistsiit.

Uraan paistab teleskoobis kahvatu roheka-helesinise kettana, sest selle planeedi metaanist atmosfäär neelab tugevasti päikesekiirguse kollast ja punast osa.

Samal põhjusel võib selge vesi paista päikesevalguses akvamariin- või türkiissinisena.

Akvamariinsinine on hele- või rohekassinine silmavärvus, mis esineb tongkingi kassidel.


Fail:Topaz-258638.jpg|Sinist värvi topaas
Fail:Amazonite (Crystal Peak, Teller County, Colorado, USA) 1 (34073585601).jpg|Amasoniit
Fail:Callais Neolithique Musée Vannes 19082012 02 B.jpg|Varistsiithelmestest kaelakee neoliitikumist, 4500–4000 eKr.
Fail:Uranus2.jpg|Planeet Uraan teleskoobis
Fail:Aquamarine Water.jpg|Akvamariinsinine vesi Huroni järves, Kanada
File:Brown-mink.JPG|Tongkingi kass iseloomulikku värvi silmadega


## Kasutamine
Värv seostub puhtuse, kerguse ja läbipaistvusega. Kirjanduses seostatakse akvamariinsinist taeva või vee värvusega.

Seinavärvina loob sisekujunduses tüüne ja rahuliku mulje. Armastatud valik vannitubades ja kümblusruumides. Tekstiilides ja riietuses loob mulje kaalutusest ja õhulisusest. Pastelse heleda toonina võimaldab kombineerimist nii neutraalvärvustega kui ka keskmiselt kromaatiliste toonidega, nagu violett või liivakollane.

Värvinimetust kasutatakse kõige sagedamini tekstiilide, rõivaesemete ja aksessuaaride, aga ka klaasi värvuse kirjeldamisel.

Tiziano pastellipaberi akvamariinsinine toon originaalnimetusega *acqua marina* on eesti keelde tõlgitud kui *veesinine*.

## Vaata ka
* türkiissinine
* jääsinine
* lõunameresinine
* mereroheline
* vesiroheline

## Viited